
Mineralnavn som er understreket med to streker er beskrevet fra lokaliteter på norsk territorium.
Elementer
JONLARSENITT 	Al4Cu9						
Typelokalitet: Industribygning, Skedsmokorset, Lillestrøm, Akershus.
Jonlarsenitt er det første mineralet som er beskrevet fra en mikrometeoritt.  Mikrometeoritten ble funnet på taket av en industribygning på Skedsmokorset, Lillestrøm, Akershus (Bindi et al., 2025).  Mineralet har fått navn etter Jon Larsen som i 2009 startet forskningsprosjektet Stardust.  Dette er et prosjekt der det forskes på mikrometeoritter. 

[bookmark: _Hlk143957617]Sulfider
WASSONITT		TiS                                               	2.CB.50
Typelokalitet: Dronning Fabiolafjellene, Dronning Maud Land, Antarktis.
Wassonitt er funnet i Yamato 691 meteoritten. Mineralet forekommer mikroskopisk i meteoritten (Nakamura-Messenger et al., 2012).

[bookmark: _Hlk163155016]DAUBRÉELITT		Fe2+Cr3+2S4  				2.DA.05
Bryhni (2002, s. 21) skriver at daubréelitt er blitt «iakttatt» i Morradalmeteoritten, Grotli, Skjåk, Oppland (Innlandet). 

Halogenider
[bookmark: _Hlk140174886]Oksider
[bookmark: _Hlk143957767]WARKITT        		Ca2Sc6Al6O20				4.BC.15
Warkitt er påvist i Mossemeteoritten.  I en 55 x 90 µm stor inneslutning består kjernen av warkitt.  Kjernen er omgitt av lag med davisitt, melilitt, eringaitt o.a. (Krot et al., 2019, s. 10).

MAGNESIOHØGBOMITT-2N4S  (Mg8.43Fe2+1.57)sum=10Al22Ti4+2O46(OH)2        
Typelokalitet: Sør Rondane, Dronning Maud Land, Antarktis.
Mineralet forekommer som røde korn på ca. 2 mm i bergart (Shimura et al., 2012).

KANGITT 		(Sc,Ti,Al,Zr,Mg,Ca,◻)2O3	
Kangitt er påvist i Mossemeteoritten.  I en 55 x 90 µm stor inneslutning med kjerne av warkitt, er det funnet flere korn av kangitt sammen med en rekke andre mineraler (Krot et al., 2019, s. 10).

IXIOLITT-(Sc)    	(Ta0.5Sc0.5)O2  			
Typelokalitet: Heftetjern, Tørdal, Telemark.
Mineralet ble godkjent i 2025 (IMA 2025-054) (Bosi et al., 2025).  Ixiolitt-(Sc) er funnet som matte, submetalliske korn i en Sc-rik del av granittpegmatitten.  Størrelsen på kornene er 2 til 3 mm, men prismatiske krystaller på opptil 5 mm skal være funnet.  Mineralet forekommer sammen med albitt, kvarts, spessartin, fluoritt og mineraler i mikrolittgruppen (Taddei et al., 2026).

FLUORNATROPYROKLOR 	(Na,Pb,Ca,REE,U)2Nb2O6F                 Piilonen har identifisert fluornatropyroklor på materiale fra Gjerdingselva 20.01.26.  Dette er første gangen mineralet er påvist i Norge. Størrelsen på krystallene er ˂ 1 mm.  Mineralet er bestemt med EMPA og PXRD (pers. medd. Piilonen, 21.01.26). 

[bookmark: _Hlk143958059]MOPUNGITT 	Na[Sb5+(OH)6]                                  
[bookmark: _Hlk140085035]Mopungitt er funnet som tetragonale prismer med rett terminering i Hundholmenforekomsten, Tysfjord, Nordland.  Størrelsen på krystallene er ca. 10 μm. Mineralet opptrer på en kvartsprøve sammen med tetrahedritt-(Zn), kobberkis, connellitt og atacamitt.  Prøven har vært påvirket av havvann (Husdal, 2023, s. 15).

MASUYITT		Pb(UO2)3O3(OH)2 · 3H2O                 
Alf Olav Larsen har påvist masuyitt i et pegmatittbrudd på Hullerøya, 220 m NNV for brua over Oterheisundet, Kragerø, Telemark.  Mineralet forekommer som gul til guloransje «gummitt» som igjen består av en blanding av kasolitt og masuyitt (Larsen, A.O., 2025, s. 94).

Karbonater   

[bookmark: _Hlk133244206]THORBASTNÄSITT 	ThCa(CO3)2F2 · 3H2O 	 
Thorbastnäsitt er funnet i Treldebakkgruva, Drag, Tysfjord, Nordland.  Mineralet danner avrundete plater på opptil 3μm eller som rosetter av slike plater. Mineralet danner også hvite pseudomorfoser etter thoritt sammen med amorfe, Th-rike faser (Husdal, 2023, s. 12).

Sulfater

SCHWERTMANNITT	Fe3+16(OH,SO4)12-13O16 · 10-12H2O
I NGU-rapport 2026-013 er schwertmannitt omtalt flere ganger.  Mineralet skal forkomme i syredannende bergarter i Lillesandområdet og være et forvitringsprodukt etter sulfider som svovelkis og magnetkis. Mineraler er identifisert med EDS (Svenneby et al., 2026).  Identifikasjonen framstår som noe usikker.  En XRD ville ha hjulpet.

[bookmark: _Hlk143958692]Fosfater, arsenater og vanadater

CRANDALLITT   CaAl3(PO4)(PO3OH)(OH)6  		
Crandallitt er funnet sammen med lazulitt i Kjeksberget, Elverum, Hedmark.  Mineralet forekommer som en hvit, ugjennomsiktig masse i hulrom sammen med jarositt.  Mineralet er bestemt med SEM/EDS og XRD (Ljøstad og Husdal, 2023, s. 31 – 37).

GASPARITT-(La) 		La(AsO4) 			 
På en albittprøve fra Tennvatn, Sørfold, Nordland har Husdal påvist gasparitt-(La).  Mineralet sitter på overflaten av et romeittmineral og danner en meget tynn, hvit skorpe som består av gasparitt-(La).  EDS-analysene gir en varierende REE-sammensetning, for det meste Ce-dominans, men enkelte punkter har en klar La-dominans (Husdal, 2023, s. 19). 

Silikater
ERINGAITT		Ca3Sc2(SiO4)3						
Den sjeldne kalsium-scandium-granaten eringaitt er funnet i Mossemeteoritten.  Mineralet ble funnet i en 55 x 90 µm stor inneslutning med kjerne av warkitt.  Kjernen er omgitt av lag med davisitt, melilitt og eringaitt o.a. (Krot et al., 2019, s. 10).

ANORTHOYTTRIALITT-(Y)  	Y4(SiO4)(Si3O10)		
Typelokalitet: Stetind, Tysfjord, Nordland (Malcherek et. al, 2023).

Anorthoyttrialitt-(Y) forekommer som gjennomskinnelige, fargeløse eller hvite, gule eller brunlige, prismatiske krystaller med maksimal lengde 2 mm, innesluttet i massiv yttrofluoritt og sjelden som fargeløse prismer eller svært tynne plater i små hulrom i yttrofluoritt. Anorthoyttrialitt-(Y) er ofte delvis eller fullstendig omvandlet til hvit, pulveraktig atelisitt-(Y) eller en nært beslektet fase. 

Anorthoyttrialitt-(Y) ble funnet i enkelte soner i fluoritten, som sub- til euhedrale (delvis- til velformede) krystaller innesluttet i fluorittaggregatene, men også som euhedrale (godt utviklede) krystaller på veggene i små hulrom i fluoritten.  Anorthoyttrialitt-(Y) forekommer sammen med allanitt-(Ce), alnaperbøeitt-(Ce), bastnäsitt-(Ce), hematitt, hundholmenitt-(Y), perbøeitt-(Ce), rowlanditt-(Y), schlüteritt-(Y), synchysitt-(Y), thalénitt-(Y), törnebohmitt-(Ce) og vyuntspakhkitt-(Y). 

Anorthoyttrialitt-(Y) er også funnet i svært små mengder i hulrom i yttrofluoritt fra den beslektede Hundholmen-pegmatitten sammen med hundholmenitt-(Y), cayalsite-(Y), synchysitt -(Y) og rowlanditt-(Y) (Malcherek et. al., 2025).


[image: ]


Anorthoyttrialite-(Y) i et hulrom i yttriumholdig fluoritt.  Stetind, Tysfjord, Nordland.  Billedbredde 0,7 mm.  SEM-foto Tomas Husdal.

[bookmark: _Hlk143958980]
HEFLIKITT 		Ca2(Al2Sc)(Si2O7)(SiO4)O(OH) (Sc-epidot)	
Typelokaliteten er Jordanów Śląski village, near Sobótka, Lower Silesia, Poland, 
Co-typelokalitet: Heftetjern, Tørdal i Telemark (Pieczka et al., 2023).

Heflikitt ble godkjent 1. mars 2023 (IMA-2023-139) og er en «Sc-epidot».  Co-typen er i samlingene til NHM med kto. nr. 44407.

Mineralet forekommer som en sen fase i miarolittiske hulrom i feltspat og kvarts. Heflikitt forekommer sammen med Sc-rik allanitt-(Ce), mer uvanlig sammen med allanitt-(La) og hingganitt-(Y). Fargen på krystallene varierer fra grå til grønn og brun og er ofte velutviklede. Krystallene kan være transparente og danne vifter eller sammensatte aggregater på opptil 10 mm. Selv om de virker homogene for det blotte øye, viser alle krystaller som er undersøkt, en kompleks sammensetningssonering under SEM-EDS-undersøkelse, og oppnår bare heflikittsammensetning i noen små områder (Pieczka, 2024).

DISSAKISITT-(Ce)  	(CaCe)(AlAlMg)O[Si2O7][SiO4](OH)     
Typelokalitet: Mount Balcen, Sør Rondane, Dronning Maud Land, Antarktis (Grew et al., 1991).
Dissakisitt-(Ce) er funnet som anhedrale korn med diameter 0.05-0.60 mm i marmor sammen med forsteritt, flogopitt, spinell o.a. Mineralet er Mg-analogen til allanitt-(Ce) (Grew et al., 1991).
[bookmark: _Hlk144035631]
DAVISITT			CaScAlSiO6 				
Davisitt er påvist i Mossemeteoritten.  I en 55 x 90 µm stor inneslutning med kjerne av warkitt, er davisitt funnet som lag rundt denne kjernen sammen med melilitt, eringaitt o.a. (Krot et al., 2019, s. 10).

PAPIKEITT 			NaMg2(Mg3Al2)(Al3Si5O22)(OH)2
Typelokalitet: Ærøya, Arendal, Agder.
Mineralet er funnet som mikroskopiske korn på 50 – 800 µm som inneslutninger i ortopyroksen i en bergart som har en blotning på sydøstsiden av Ærøya. Bergarten er en khondalitt, en granulitt, rik på granat, ortopyroksen, sillimanitt, kvarts og cordieritt (Kihle et al., 2022).  I Norges mineraler (Kvamsdal 2023, s. 301) står det om Mg-papikeitt.   Mg-papikeitt er nå definert som papikeitt.  Det eksisterer en ferro-papikeitt med typelokalitet Nordmark, Filipstad, Värmland, Sverige.

[bookmark: _Hlk144040127]FERRO-SADANAGAITT 	{Na}{Ca2}{Fe3Al2}(Al3Si5O22)(OH)2	
[bookmark: _Hlk144040649]Olav Revheim skriver at ferro-sadanagaitt er funnet i en omvandlet eklogitt og som inneslutninger i granat og korn i eklogitt ved Vårdalsneset og Bårdsholmen i den vestre gneisregionen i Norge med henvisning til Engvik & Andersen (2000) og Svensen et al. (2001) (Revheim, 2023, s. 133).

Revheim skriver at disse mineralene er nok ikke referert i teksten (Engvik & Andersen (2000) og Svensen et al. (2001). Jeg har normalisert alle analysene på nytt ved bruk av Locock (2014) og navnsatt dem iht. den siste amfibolnomenklaturen, Hawthorne, (2012) (pers. medd. Revheim, 08.08.2023)  

KALIUM-PARGASITT		KCa2(Mg4Al)(Si6Al2)O22(OH)2		
(Potassic-pargasite)
[bookmark: _Hlk144040109]Olav Revheim skriver at kalium-pargasitt er funnet i en omvandlet eklogitt ved Raknestangen i den vestre gneisregionen i Norge med henvisning til Carswell et al. (1983).  Analysen er basert på en enkelt prøve og kan være usikker (Revheim, 2023, s. 132 – 133).

Mineralet er ikke nevnt i artikkelen til Carswell, men Revheim skriver «Jeg har normalisert alle analysene (i Carswell 1983) på nytt ved bruk av Locock (2014) og navnsatt dem iht. den siste amfibolnomenklaturen, Hawthorne, (2012) (pers. medd. Revheim, 08.08.2023)  


[bookmark: _Hlk144034212]FERRI-WINCHITT		◻(NaCa)(Mg4Fe3+)Si8O22(OH)2	
[bookmark: _Hlk144035323]Olav Revheim omtaler ferri-winchitt som en vanlig amfibol hovedsakelig i uomvandlede eklogitter i den vestre gneisregionen i Norge med henvisning til Carswell et al. (1983) (Revheim, 2023, s. 133).
Mineralet er ikke nevnt i artikkelen til Carswell, men Revheim skriver «Jeg har normalisert alle analysene (i Carswell 1983) på nytt ved bruk av Locock (2014) og navnsatt dem iht. den siste amfibolnomenklaturen, Hawthorne (2012). Etter denne ble både (ferri)-winchitt og sadanagaitt vanligere på grunn av endringer i definisjonen av mineralene (pers. medd. Revheim, 08.08.2023).

[bookmark: _Hlk213071909]SØRENSENITT		Na4SnBe2Si6O16(OH)4 			
Sørensenitt ble påvist i materiale fra plan 4, AS Granit, Tvedalen, Larvik, Vestfold ved hjelp av SXRD ved NHM i Oslo 30.10.2025 på materiale funnet av Peter Andresen.  Dette er første gang sørensenitt er påvist utenfor Grønland.  Mineralet ser ut som albitt, men lyser kremgult til blålig i UV-lys.  Sørensenitt opptrer sammen med hambergitt og tetrawickmanitt (pers. medd. Peter Andresen 30.10.2025). Se også K.E. Larsen, 2025, s. 4 – 5.

FOSHAGITT 		Ca4(Si3O9)(OH)2				 
Foshagitt er funnet som et hvitt, fibrig, rosettformet mineral på en prøve fra en kontaktforekomst ved Drammen, Buskerud.  Størrelsen på aggregatet er ca. 2,5 cm x 1,5 cm.  Mineralet er identifisert med XRD ved NHM 02.03.2026.

[image: ]
Hvit, fibrig foshagitt fra ne kontaktforekomst ved Drammen.  Billedbredde ca. 10 mm.

STILBITT-Na 	Na9(Si27Al9)O72 · 28H2O  			
Stilbitt-Na er påvist i materiale fra Hundholmen, Tysfjord, Nordland.  Mineralet danner hvite skorper som består av plateformede til prismatiske krystaller på ca. 5 mm (Husdal, 2023, s. 16).
  
[bookmark: _Hlk179487089](BARRIERITT)   	 Na2(Si7Al2)O18 · 6H2O			
King et al. skriver at det er funnet barrieritt i årer i en kalk-silikatbergart ved Tosenvegen, Vefsn, Nordland (King og Robinson, 1993, s. 393).  Mineralet er undersøkt av G. Raade ved NHM i Oslo og viste seg å være stilbitt (Mindat). 

Organiske forbindelser

WEDDELLITT	Ca(C2O4) · (2.5-x)H2O
Weddellitt er påvist i botryoidal mikrobialitt (en sedimentær avsetning av karbonatslam dannet ved hjelp av bakterier) på en sjøvendt fjellvegg syd på Skjeholmen, Ørland, Trøndelag (Johansen, S.O. 2024, s. 3 og s. 13).  

ALFABETISK REGISTER

Nye mineraler for Norge som er funnet etter boka «Norges mineraler» av Kvamsdal (2023) kom ut.
Mineraler med understrekning har typelokalitet på norsk territorium.

1. [bookmark: _Hlk144395890]Anorthoyttrialitt -(Y)  
2. Crandallitt
3. Daubréelitt
4. Davisitt
5. Dissakisitt-(Ce)  
6. Eringaitt
7. Ferri-winchitt	
8. Ferro-sadanagaitt    
9. Fluornatropyroklor
10. Foshagitt
11. Gasparitt-(La)
12. Heflikitt
13. Ixiolitt-(Sc)
14. Jonlarsenitt
15. Kalium-pargasitt
16. Kangitt
17. Lannonitt
18. Magnesiohøgbomitt-2N4S  
19. Masuyitt		
20. Mopungitt
21. Papikeitt
22. Schwertmannitt
23. Stilbitt-Na 
24. Sørensenitt	
25. Thorbastnäsitt	
26. Wassonitt 
27. Warkitt
28. Weddellitt 

I tillegg kommer barrieritt som er feilrapportert.

